**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ MENO MOKYKLOS KLASIŲ (GRUPIŲ) SKAIČIAUS IR DYDŽIO NUSTATYMO**

2018 m. spalio 16 d. Nr. 34-1487

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 4 dalimi, Lietuvos Respublikos valstybės ir savivaldybių įstaigų darbo apmokėjimo įstatymo 4 straipsnio 2 dalies 1 punktu, Lazdijų rajono savivaldybės taryba n u s p r e n d ž i a:

1. Nustatyti Lazdijų meno mokyklos klasių (grupių) skaičių ir dydį pagal priedą.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Auksė Stirbienė

2018-10-05

 Lazdijų rajono savivaldybės tarybos

 2018 m. spalio d. sprendimo Nr.

 priedas

 **LAZDIJŲ MENO MOKYKLOS KLASIŲ (GRUPIŲ) SKAIČIUS IR DYDIS**

|  |  |  |
| --- | --- | --- |
| Klasė | **MOKINIŲ SKAIČIUS, UGDYMO GRUPĖS PAGAL PROGRAMAS****Formalųjį švietimą papildantis ugdymas (toliau – FŠPU)** | Iš viso mokinių /grupiųskaičius |
| FŠPU muzikos pradinis | FŠPU muzikos pagrindinis | FŠPU šokio pradinis | FŠPU šokio pagrindinis | FŠPU dailės pradinis | FŠPU dailės pagrindinis | Muzikos, dailės ir šokio mėgėjai  | Muzikos, dailės ir šokio išplėstinis ugdymas | Ankstyvasis ugdymas | 423/44 (gr.) |
| 1 | 28 (2gr.)\*1;\*3 | - | 8 (1gr.) | - | 27 (4gr.)\*7 | 18 (2gr.)\*7;\*8 | 58 (1gr.)\*9 | 21 | 79 (8gr.) |
| 2 | 24 (4gr.)\*3 | - | 3\*5 | 1\*6 | 8 (1gr.)\*7 | 9 (1gr.)\*7;\*8 |
| 3 | 19 (3gr.)\*1 | - | 4 (1gr.)\*5 | - | 14 (2gr.)\*7 | 14 (1gr.)\*7 |
| 4 | - | 23 (3gr.)\*2;\*4 | - | 5 (1gr.)\*6 | - | 13 (2gr.)\*7 |
| 5 | - | 12 (2gr.)\*2;\*4 | - | - | - | - |
| 6 | - | 13 (2gr.)\*2 | - | - | - | - |
| 7 | - | 22 (3gr.) | - | - | - | - |
| Iš viso | 71 | 70 | 15 | 6 | 49 | 54 | 58 | 21 | 79 |

 \*1Seirijų skyriuje integruota FŠPU muzikos pradinio ugdymo I ir III klasė;

 \*2Seirijų skyriuje integruota FŠPU muzikos pagrindinio ugdymo IV –VI klasė;

 \*3Veisiejų skyriuje integruota FŠPU muzikos pradinio ugdymo I – II klasė;

 \*4Veisiejų skyriuje integruota FŠPU muzikos pagrindinio ugdymo IV – V klasė;

 \*5FŠPU šokio pradinio ugdymo II-III klasės grupė integruota;

 \*6 FŠPU šokio pagrindinio ugdymo II ir IV klasės grupė integruota;

 \*7 Seirijų, Veisiejų ir Krosnos skyriuose FŠPU dailės pradinio ir pagrindinio klasės yra integruotos;

 \*8 Lazdijų skyriuje FŠPU dailės pagrindinio I–II klasė yra integruota;

 \*9 Šokio mėgėjų ugdymo grupė

\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

 **„DĖL LAZDIJŲ MENO MOKYKLOS KLASIŲ (GRUPIŲ) SKAIČIAUS IR DYDŽIO NUSTATYMO” PROJEKTO**

**AIŠKINAMASIS RAŠTAS**

2018-10-05

Lazdijų rajono savivaldybės tarybos sprendimo „Dėl Lazdijų meno mokyklos klasių (grupių) skaičiaus ir dydžio nustatymo“ projektas parengtas Lietuvos Respublikos vietos savivaldos įstatymo 6 straipsnio 8 punktu, 16 straipsnio 4 dalimi, Lietuvos Respublikos valstybės ir savivaldybių įstaigų darbo apmokėjimo įstatymo 4 straipsnio 2 dalies 1 punktu.

2018 m. birželio 29 d. Lietuvos Respublikos Seimas priėmė Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 2, 3, 4, 7, 8, 14, 17 straipsnių ir 5 priedo pakeitimo įstatymą. Įstatymu atsisakoma mokytojų valandinės tarifinės darbo apmokėjimo sistemos ir prieinama prie mėnesinės pareigybės algos – (etatinio) darbo apmokėjimo. Etatinis darbo apmokėjimas įvedamas mokytojams, dirbantiems pagal bendrojo ugdymo, profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas.

Lietuvos Respublikos Vyriausybė 2018 m. liepos 11 d. nutarimu Nr. 679 patvirtino Mokymo lėšų apskaičiavimo, paskirstymo ir panaudojimo tvarkos aprašą (toliau – Aprašas), kuris reglamentuoja iš Lietuvos Respublikos valstybės biudžeto skiriamų mokymo lėšų apskaičiavimą, paskirstymą, etatų skaičiaus nustatymą ir pan. valstybinėms, savivaldybių ir nevalstybinėms mokykloms, teikiančioms ikimokyklinį, priešmokyklinį ir bendrąjį ugdymą. Lėšų apskaičiavimo ir mokytojų pareigybių skaičiaus nustatymo tvarkos neformaliojo vaikų švietimo mokyklose Aprašas nereglamentuoja.

Lietuvos Respublikos švietimo ir mokslo ministerija 2018-07-27 rašte Nr. SR-3365 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 2, 3, 4, 7, 8, 14, 17 straipsnių ir 5 priedo pakeitimo įstatymo bei Mokymo lėšų apskaičiavimo, paskirstymo ir panaudojimo tvarkos aprašo įgyvendinimo“ pateikė rekomendacijas, kaip turėtų būti nustatomas mokytojų pareigybių skaičius mokyklose, kuriose mokiniai ugdomi pagal profesinio mokymo ir neformaliojo švietimo programas. Rekomendacijose nurodoma, kad šiose mokyklose „kontaktinių valandų skaičius per mokslo metus nustatomas, atsižvelgiant į klasių (grupių) skaičių ir dydį, kuriuos nustato biudžetinės įstaigos savininko teises ir pareigas įgyvendinanti institucija“. Šis dydis (kontaktinių valandų skaičius per mokslo metus) reikalingas mokytojų pareigybių skaičiui nustatyti.

**Sprendimo projekto tikslas** – patvirtinti Lazdijų meno mokyklos klasių (grupių) skaičių ir klasių (grupių) dydį.

**Neigiamų pasekmių nenumatoma.**

**Parengtas sprendimo projektas neprieštarauja galiojantiems teisės aktams.**

**Dėl sprendimo projekto pastabų ir pasiūlymų negauta.**

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė